Torrota del moro – Subirats / Alt Penedès | Catalunya Medieval\nTorrota del moro – Subirats / Alt Penedès\nSituació: En terrenys de Lavern, entitat de població del municipi de Subirats, a la comarca de l'Alt Penedès (Barcelona).\nEstat: Solament ha resistit el pas del temps una paret mestra. Lliurament accessible. Aparcament als voltants.\nAltres noms: Torrassa de Ca l'Almirall – (Ajuntament de Subirats).\nCom en altres ocasions, des de casa i amb ajuda d'Internet vàrem procedir a la localització d'aquesta construcció.\nVàrem determinar unes coordenades de situació d'un lloc que vam considerar oportú per iniciar la descoberta (N 41 23 24.10 E 01 45 56.99).\nI efectivament, amb aquestes dades, amb la precisió d'un rellotge amb maquinària suïssa, el nostre navegador ens va situar en aquest lloc escollit (1) – (veure mapa).\nUn altre assumpte va esser poder arribar a tocar les restes de l'edificació. Aïllada al bell mig d’unes terres de conreu, les pluges de dies anteriors havien deixat el terreny ben xop. I no era qüestió ni de quedar ben enfangats ni de malmetre els terrenys on s'hi conreen un munt de ceps.\nAixí que, ens vam acontentar amb veure-la de lluny i fer fotografies amb teleobjectiu.\nDe totes maneres el que si va ser possible, va ser fer una completa volta de circumval·lació al terreny on està plantada aquesta edificació. En qualsevol altra ocasió, caldrà valorar l'estat d'aquest camí abans de fer-ho.\nLocalització: N 41 23 20.51 E 01 45 46.03 – Altitud: 211 m.\nRestes d'una torre romana, situada a prop de Lavern, a uns 300 metres de Ca l'Almirall.\nHi ha restes d'un parament de fàbrica de pedra amb una finestra d'arc de mig punt de maó a sardinell. També es conserven restes de ceràmica pels voltants.”\nPer complementar la informació anterior, ens complau extreure de la pàgina web de l’(Ajuntament de Subirats), el següent text (Maig 2013):\n“ TORRASSA DE CA L’ALMIRALL\nA uns 300 m al SO de les Cases de Ca l’Almirall hi ha, al mig d’una vinya, un pany de paret, anomenat la torrassa de Ca l’Almirall conegut també per la torrota del moro construït amb reble i calç, amb la pedra disposada en fileres.\nAl centre, a la part alta, s'obre una petita finestra d'arc de mig punt de totxo a sardinell.\nTot el parament presenta una munió de forats arrodonits anivellats a una alçada constant. Possiblement sigui una construcció romana tardana, la finalitat de la qual es desconeix. Al seu entorn s'hi han trobat fragments de ceràmica i de teules romanes.”\nPublicat el 22 maig 2013 per Ricard\tdins de Alt Penedès amb l`etiqueta Barcelona, Catalunya, Època Romana, Torres .


Proper 22 d’Octubre III Fòrum de joves emprenedors del Maresme | Marketeasing\nHome » Eventos » Proper 22 d’Octubre III Fòrum de joves emprenedors del Maresme\nEl proper 22 d’octubre de 2015 al Teatre Monumental de Mataró ens trobarem nombrosos grups de joves emprenedors del Maresme per compartir la 3a edició d’aquest esdeveniment organitzat pel Servei d’emprenedoria del Consell Comarcal del Maresme, que vol acostar els i les joves de la comarca al món de l’autocupació d’una manera lúdica i dinàmica. Són emprenedors i emprenedores les que expliquen les seves experiències personals en el món de l’autocupació. Les satisfaccions i també les dificultats que han hagut de superar en la persecució dels seus somnis laborals.\nEl Fòrum de Joves Emprenedors del Maresme compta amb el suport de la Diputació de Barcelona i dels Serveis Territorials d’Ensenyament del Maresme i Vallès Oriental.\nData: Dijous, 22 d’octubre de 2015 – 9 h matí


American Airlines suspèn pagaments però manté els vols\nL'aerolínia ha quedat fora del ball de fusions i suma un deute de 22.170 milions\nAmerican Airlines ha suspès pagaments amb deutes per valor de 22.170 milions d'euros. Durant els últims anys ha caigut de la primera a la sisena posició del rànquing mundial d'aerolínies.\nIGNASI PUJOL BARCELONA. Actualitzada el 30/11/2011 00:00\n260x366 American Airlines suspèn pagaments però manté els vols American Airlines suspèn pagaments però manté els vols\nAmerican Airlines, la companyia nord-americana que ha liderat l'aviació comercial durant dècades, ha presentat suspensió de pagaments. Ho va fer ahir en un jutjat de Nova York en acollir-se al capítol 11 de la llei concursal dels Estats Units.\nL'aerolínia amb seu a Fort Worth (Texas) arriba als jutjats amb un deute de 29.550 milions de dòlars (22.170 milions d'euros) i actius per valor de 24.720 milions de dòlars (18.546 milions d'euros). La companyia, que ofereix un vol diari entre el Prat i Nova York, assegura que mantindrà les operacions amb normalitat.\nDurant els últims anys American ha passat de la primera a la sisena posició del rànquing mundial d'aerolínies per volum d'ingressos. Als Estats Units és el tercer operador, per darrere de United Continental i Delta. A diferència d'aquestes dues companyies, American Airlines encara no havia afrontat una reestructuració a fons del negoci.\nOnada de fusions\nDe fet, American era una de les úniques grans companyies nord-americanes que no s'havien acollit a la suspensió de pagaments, com van fer Delta, United Airlines, Northwest o US Airways. Després d'aquests processos va arribar una onada de fusions (Delta va absorbir Northwest, i United i Continental van anunciar la fusió l'any passat), de la qual American n'havia quedat despenjada.\nLa companyia ha arribat a aquesta situació després que fracassessin les negociacions amb els pilots i per l'encariment del combustible. Durant els primers nou mesos de l'any el grup va perdre 884 milions de dòlars (663 milions d'euros), mentre que els números vermells del mateix període de l'any anterior van ser 373 milions de dòlars. El 2010 va ser l'aerolínia que va perdre més diners: un total de 471 milions de dòlars (353 milions d'euros), tot i ser la segona aerolínia mundial per volum de passatgers (201.891 viatgers), per darrere de Delta. Els ingressos van ser de 22.170 milions de dòlars (16.633 milions d'euros).\n"El nostre gran desavantatge amb els principals competidors, que van reestructurar els costos i el deute a través del capítol 11, s'ha fet cada vegada més insostenible", va explicar ahir Thomas Horton, nou conseller delegat de la companyia en substitució de Gerard Arpey.\nHorton va assegurar que l'aerolínia sortirà "més sòlida" d'aquest procés concursal, que va qualificar de "difícil, però necessari, i el camí correcte per ser una aerolínia més eficient, més consolidada financerament i més competitiva".\nAmerican Airlines, que suma 78.000 empleats, va assegurar ahir en un comunicat que disposa de 4.100 milions de dòlars (3.077 milions d'euros) a la caixa per afrontar les operacions durant el procés concursal. L'objectiu de la companyia és aconseguir sanejar els comptes i renovar la flota. American va anunciar al juliol la comanda d'avions més important de la història en encarregar 460 aparells a Boeing i Airbus per als pròxims cinc anys.\nEn fusionar-se el 2010, Iberia i British Airways van obrir la porta perquè American, sòcia en l'aliança One World, s'incorporés a la fusió quan la legislació ho permetés. IAG, el grup resultant de la integració d'Iberia i British, va assegurar ahir que confia en el futur del soci transatlàntic. Les accions d'American van caure ahir a la borsa un 84%, fins als 0,26 dòlars. American Airlines és propietat dels fons Primecap, ICC, Capital World, Lim, Vanguard i Black Rock.


6è | Escola Baltasar Segú | Pàgina 6\nProjecte el temps històric\nDurant el segon trimestre els alumnes de 6è han treballat el projecte El Temps Històric\nCada grup havia d’ escollir una època de la història . Prehistòria: Edat de la pedra i Edat dels metalls, Edat antiga, Edat mitjana , Edat moderna i Edat contemporània. Seguint… Llegeix més»\nTaller d’experiments. Comunitat dels grans\nLa comunitat dels grans durant el segon i tercer han iniciat el taller d’experiments.\nEs divideixen en tres grups, un per cada experiment.\nEls alumnes han de seguir les instruccions que tenen en cada fitxa per poder realitzar l’experiment. Un cop acabat n’han de treure les conclusions … Llegeix més»\nLa comunitat de grans seguim amb els jocs tradicionals.Aquestes setmanes els alumnes aplicaran tot allò après i reflexionat, això sí tot jugant. Estem jugant a les Xapes i a la Gallineta cega. Gaudim,respectem i ens divertim.\n4t, 5è, 6è Comunitat dels grans, SerBaltiMolaMolt, Tallers 0\nTallers comunitat dels grans: Jocs tradicionals\nSeguim amb el taller dels Jocs tradicionals. Els alumnes, per grups, aprenen a explicar als companys els jocs que tenim al nostre pati. A més de saber buscar estratègies per millorar el joc i les normes.\n4t, 5è, 6è Comunitat dels grans, SerBaltiMolaMolt, Treball cooperatiu 0\nFòrum d’Escoles Verdes a Cambrils.\nELS/LES ALUMNES DE CICLE SUPERIOR DE L’ESCOLA BALTASAR SEGÚ A LA TROBADA D’ESCOLES VERDES DE CAMBRILS.\nEl dimecres 20 de març, els delegats verds de cicle superior van anar a la Trobada d’Escoles Verdes que es feia a Cambrils, representant a la nostra… Llegeix més»\nEls divendres a la tarda la Comunitat dels Grans fem tallers.\nAquí teniu una del taller Enrolat. És un taller d’expressió oral on l’alumnat dramatitza una situació de la vida quotidiana. Tenen uns suports: làmina, rol dels personatges, expressions i frases per utilitzar. I a partir… Llegeix més»


Volen dedicar a l'1-O la plaça de les Homilies d'Organyà\nActualitzada 14/10/2017 a les 09:57\n© La plaça de les Homilies d'Organyà.\nEl grup d’ERC a l’ajuntament d’Organyà proposarà al ple del dilluns 16 d’octubre que es canviï de nom de la placeta de les Homilies pel de plaça del Referèndum de l’1 d’Octubre. En aquesta ubicació és on finalment es va poder habilitar l’urna i el material electoral per a les votacions del referèndum de l’1 d’octubre.\nLa plaça va ser ocupada durant tot el dia per ciutadans d’Organyà i rodalies des de les cinc de la matinada, amb l’objectiu de defensar el col·legi i impedir-ne el precintament i la retirada del material electoral. És per aquesta raó que ERC creu necessari retre homenatge a la resistència pacífica que va oferir el poble d’Organyà.\nD’altra banda, a la Seu d’Urgell, el grup d’ERC també va presentar una moció al ple d’ahir per canviar el nom de la plaça de les Monges per 1 d’octubre. Malgrat tot, finalment, es va donar llum verda que sigui la comissió de serveis centrals de l’ajuntament de l’Alt Urgell l’encarregada de decidir quin espai de la Seu ha d’ostentar aquest nom, amb referència a l’1-O. El ple de la Seu d’Urgell també va aprovar dos mocions de condemna de la violència dels cossos policials.


Català-Roca, arquitectura i retrats, al COAC i al Museu Jaume Morera | Bonart\nCatalà-Roca, arquitectura i retrats, al COAC i al Museu Jaume Morera\nEl 30 de gener s’inauguren a Lleida dues exposicions de Català-Roca. A les 19 h. al Col·legi d’Arquitectes de Catalunya, demarcació de Lleida, carrer Canyeret, 2, Català-Roca. Arquitectura i a les 20 h. al Museu d’Art Jaume Morera, Av. Blondel, 40 baixos de Lleida., Català-Roca. Retrats.\nCatalà-Roca: Arquitectura. Aquesta exposició, presenta la fotografia d’arquitectura de Català-Roca a partir d’una selecció de 43 obres. Les fotos documenten abastament la modernitat en l’arquitectura dels anys 50-70 a Catalunya, amb especial atenció al Grup R. Destaquen obres d’arquitectes com J.L. Sert, A. Coderch, A. De Moragues, F.Correa, A.Milà, J.Carvajal, R. Garcia de Castro, F. Mitjans, X. Subias, J.F. Barba Corsini, J.M. Martorell, O. Bohigas, D. Mackay, J. Gili, A. Bonet, R. Bofill, J.M. Sostres, C. Ortiz-Echagüe, X. Busquets, J. Puig Torné, J. Pratmarsó i M. Valls, entre d’altres. La seva relació amb l’arquitectura va ser molt estreta. Va fotografiar el modernisme emfatitzant l’esplendor i la riquesa que ens aportava aquell moviment arquitectònic. A través de la càmera va conèixer l’arquitectura del GATCPAC, ajudant enormement a la seva difusió i comprensió. Va ser un dels principals col·laboradors de la revista del Col·legi d’Arquitectes de Catalunya, Quaderns d’Arquitectura i Urbanisme, a partir d’aquesta cooperació va poder treballar amb nombrosos despatxos d’arquitectura. Era molt conscient que la seva feina transcendiria i perquè no poguéssim tenir dubtes de l’època de la foto, les imatges les acostumava a acompanyar amb un testimoni el moment (un tramvia, un cotxe, una farola…). No s’entén l’arquitectura moderna sense la seva aportació. Arquitectura i Català-Roca és un binomi indissociable.\nCatalà-Roca: Retrats: L’exposició es presenta com una lectura prospectiva d’una de les seves facetes com a fotògraf: la fotografia de retrat, un gènere que va conrear des dels inicis de la seva trajectòria, i particularment durant els anys en què va col·laborar amb el setmanari barceloní Revista (1952-1954), activitat que li va permetre conèixer i fotografiar grans personatges del seu temps. Els retrats de Català-Roca atrapen de seguida l’interès de l’espectador, especialment per la interpretació sincera i espontània, sense manipulacions, que ofereixen dels subjectes representats, els quals gairebé sempre, i en sintonia amb el seu ànim documentalista, són captats en l’ambient i l’atmosfera dels seus respectius espais vitals. Mitjançant l’ús magistral de recursos com l’observació constant, la recerca del moment eloqüent, l’escrupolós treball amb la llum natural o l’estudi i la composició de l’enquadrament, els seus retrats testimonien la seva extraordinària capacitat de saber explicar netament i honestament tots aquells personatges que van creuar-se amb la seva càmera al llarg de la seva vida. Conformen la mostra trenta-cinc retrats seleccionats per a l’ocasió procedents del seu fons d’arxiu. Un conjunt que no només ens permet fer visibles obres inèdites i els aspectes més innovadors de la seva faceta retratística, sinó també retrobar-nos amb els mons en els quals Catala-Roca es va moure i fotografiar: d’una banda, el dels grans noms de l’art i la cultura de la seva època, i, de l’altra, l’univers popular, el de la vida quotidiana dels carrers de les grans ciutats i dels petits pobles rurals de l’Espanya de postguerra que va saber retratar com ningú.\nEtiquetes: Català-Roca · COAC de Lleida · Museu d'Art Jaume Morera


La jutge ordena esbrinar el patrimoni de Rocío Carrasco - Diari de Girona\nLa jutge ordena esbrinar el patrimoni de Rocío Carrasco\nLa magistrada cita a declarar el fill de la parella, David Flores Carrasco, el divendres 21 de maig · Li ofereix exercir accions legals contra la seva mare\n14·05·21 | 16:08\nRocío Carrasco Europa Press\nLa jutge Verónica Carabantes, que investiga la denúncia d’Antonio David Flores contra la seva exdona Rocío Carrasco per no pagar la pensió al fill menor de tots dos, ha ordenat que es realitzi una «consulta integral del patrimoni i vida laboral de la querellada Rocío Carrasco Mohedano», segons publica El Periódico de Catalunya, del mateix grup editorial de Diari de Girona. La magistrada, titular del jutjat número tres d’Alcobendas, va dictar aquesta resolució el 30 d’abril. Aquell dia, Rocío Carrasco va acudir al jutjat i es va acollir al seu dret a no declarar en aquesta investigació perquè considerava que «existeixen defectes processals».\nEn la mateixa providència, la jutge ha citat a declarar el segon fill de la parella, David Flores Carrasco, de 22 anys, i li ofereix la possibilitat d’iniciar accions legals contra la seva mare per un presumpte delicte d’impagament de la pensió, del qual ell seria el perjudicat. El jove, que viu amb el seu pare i pateix una malaltia genètica, declararà divendres 21 de maig i podrà continuar amb el procediment com a perjudicat per aquests impagaments o renunciar a exercir-lo contra la seva mare.\nVa ser Antonio David Flores i no el seu fill el que va denunciar la seva exdona el passat 1 de març. L’acusa d’un delicte d’impagament de pensions, castigat amb multa i fins un any de presó. El seu fill menor viu amb ell des de fa cinc anys. El gener del 2018, la jutge Sonsoles Lloria va decretar que el noi continuava sent «dependent econòmicament» i va fixar que la mare, Rocío Carrasco, havia de pagar des d’aleshores 200 euros mensuals en concepte de «pensió d’aliments». La querella presentada pel seu exmarit afirma que la mare no ha pagat mai aquesta quantitat i que ha mostrat «apatia, desídia, negligència i abúlia respecte a les seves obligacions tant afectives com econòmiques».\nUn altre jutjat, el número 1 de Violència contra la Dona d’Alcobendas, ordenava a Rocío Carrasco el 2019 l’execució d’aquests pagaments i xifrava llavors en 3.000 euros (més 900 d’interessos) els diners que la dona devia. La nova querella indica que des d’aleshores tampoc ha pagat la pensió al seu fill, de manera que el deute ja superaria els 9.000 euros. En aquella ocasió, l’Agència Tributària ja va investigar els ingressos de Rocío Carrasco. El seu informe consta en el sumari del cas i reflecteix que la dona va tenir uns ingressos de zero euros l’any fiscal del 2018.\nRocío Carrasco i Antonio David Flores es van casar el 1996 i es van separar el 2001. Van tenir dos fills: Rocío i David. La dona va denunciar posteriorment el seu exmarit per maltractaments al jutjat, una denúncia que va ser arxivada provisionalment malgrat comptar amb informes de pèrits que donaven suport a la versió de Rocío Carrasco. Des de fa dos mesos, ella protagonitza una sèrie documental en la qual ha tornat a reiterar, i ha ampliat, les acusacions contra el seu exmarit. El mes passat, l’advocat d’Antonio David va sol·licitar a la jutge que embargués part de la quantitat que la seva exdona ha cobrat pel documental per pagar els seus deutes.\nEl pagament de les pensions als fills també ha sigut motiu de disputes judicials. De fet, la dona va denunciar Antonio David per no pagar-les durant els anys en què els nens van ser menors i van viure amb ella. El passat 20 de març, l’Audiència de Madrid va confirmar que hi haurà judici contra el tertulià per presumptes delictes d’insolvència punible i estafa processal, penats fins amb cinc anys de presó. Els magistrats van ordenar que Flores diposités una fiança de 60.000 euros pels deutes d’aquells pagaments que no va realitzar. Tampoc ho ha fet fins ara.\n1 L'actor gironí Pep Cruz, atropellat per un patinet elèctric\n2 Salut obrirà en les properes hores la vacunació per a la franja d'edat d'entre 35 i 39 anys\n3 Absolt l'acusat de violar la parella amb un desodorant a Figueres\n4 L'autor confés del crim de Figueres, culpable d'un delicte d'assassinat\n5 Les exportacions gironines es catapulten fins a un 43% a l'abril i ja freguen els 2.190 milions en l'acumulat de l'any


Paraules (pseudo)llatines d’actualitat | Llatí omnibus\n← Noms (pseudo)llatins a la literatura fantàstica\nFent trampes amb les llengües clàssiques (II) →\nParaules (pseudo)llatines d’actualitat\nPublicat el 8 abril 2016 per FRANCESC XAVIER MORENTE MELLADO\nEls últims mesos ham estat d’actualitat algunes paraules que imiten la sonoritat llatina sense ser, però, d’aquesta llengua.\nÉs el cas del fàrmac anomenat “Meldonium” (a la primera foto), un medicament creat a Letònia el segle passat que va ser molt popular entre els esportistes soviètics, ja que era barat i incrementava de manera notable el rendiment físic. El fet que fos receptat en un principi a persones amb problemes de cor o diabetis va despistar l’Agència Mundial Antidopatge durant molt de temps, però des de l’1 de gener d’enguany és una substància prohibida. La tenista russa Maria Sharapova ha donat positiu recentment per aquesta substància i s’enfronta a una important sanció. El nom del medicament, com el cas de “valium” o altres de semblants, no és llatí però imita la terminació d’elements químics que sí ho són.\nDesprés de demanar-ho durant sis anys, finalment Barack Obama ha presentat el seu compte de Twitter. Com veieu a la imatge és @POTUS. Molta gent s’ha preguntat si aquest era un mot llatí, però en realitat es tracta de les inicials de “President Of The United States”. El terme s’utilitzava a la Casa Blanca des de fa temps, però ara ja és totalment oficial. Per cert, Obama va presentar també el compte de @FLOTUS (“First Lady Of The United States”).\nRecentment el diari “El Periódico” va lliurar el guardó de Català de l’any 2015 a l’activista Òscar Camps. A la mateixa cerimònia es va reconèixer també amb el premi Mercè Conesa la Plataforma “Stop Mare Mortum”, pel seu treball de denúncia de les morts de refugiats al Mar Mediterrani. Realment, el nom de l’organització recorda el que els romans usaven per a referir-se al seu mar (“Mare nostrum”), però jugant amb la paraula catalana “mort”. Si l’haguessin volgut batejar en llatí, la forma correcta hauria estat “Mare mortuum” (Mar mort) o “Mare mortium” (Mar dels morts).\nI ja posats amb paraules que recorden la sonoritat llatina, acabem amb “Lexus”, una divisió de la casa “Toyota” creada amb la intenció de presentar vehicles de molt alta qualitat. Quan Eiji Toyoda, el seu fundador, va proposar aquest nom volia alguna cosa que recordés que els seus cotxes no serien barats, sinó luxosos. D’aquí el mot “Lexus”, que recorda vagament aquest concepte i a més sembla un mot llatí. No us cregueu altres explicacions estrambòtiques sobre la seva etimologia que apareixen a Internet…


Com instal·lar un vinil? | Artyplan | Serveis d'impressió\nCom instal·lar un vinil?\nBy Olga Serarols 5 juliol 2021 juliol 16th, 2021 No Comments\nInici » Noticies » Com instal·lar un vinil?\nEls vinils poden cobrir parets, terres o inclús sostres amb dissenys personalitzats. Actualment és poden trobar en molts espais diferents com oficines, llars, restaurants, hotels, cafeteries, botigues, etc. Actualment, són un element més de la decoració, ja que permeten d’una forma molt ràpida donar una aparença diferent dels espais. A continuació, expliquem els passos a seguir per realitzar la instal·lació d’un vinil i col·locar-lo correctament.\nQuè és un vinil?\nCom ja explicàvem a l’article de Vinils ecològics i sostenibles, el vinil és un suport que està compost de tres parts; la primera part és el film de PVC que pot ser de molts colors i que va al costat de la segona part que és l’adhesiu. La part de l’adhesiu fa que els vinils aguantin molt temps col·locat en una superfície. La tercera capa és on hi ha el paper de suport o paper de silicona; aquesta és la part on se sosté el vinil abans de ser utilitzat.\nEls vinils ecològics són lliures en PVC i el seu adhesiu té la base en aigua, donant així una solució perfecta i amb consciència ecològica.\nInstal·lació de vinils.\nCom instal·lar un vinil pot semblar un treball complicat, però seguint els passos adequats facilitats pels nostres experts, podràs col·locar-los fàcilment. Recorda que hi ha dos tipus de vinils: els vinils impresos i els vinils de tall.\nPels vinils impresos aconsellem col·locar-los en parets llises. I per a col·locar els vinils decoratius per a vidres, recomanem utilitzar una barreja d’aigua amb sabó per poder lliscar el vinil fàcilment en el vidre i col·locar-lo en el seu lloc.\nQuines eines necessites per a l’instal·lació d’un vinil?\nPer a començar, necessitaràs algunes eines que facilitaran la instal·lació dels vinils. Aquestes són:\nEspàtula, perquè el vinil s’adhereixi correctament a la superfície.\nDrap net; per a netejar la superfície abans i després de la col·locació del vinil.\nCinta mètrica: per a mesurar distàncies i quines el vinil quedi ben col·locat.\nPassos per a intal·lar el vinil\nUna vegada ja sabem on instal·larem el vinil i tenim tots els materials a punt, ja podrem començar a realitzar la instal·lació.\nPrimer, cal netejar la superfície on s’instal·larà el vinil. Et recomanem utilitzar un drap net i alcohol de farmàcia per a col·locar-lo en un cristall, i un drap sec per a col·locar-lo en la paret.\nSeguidament i ja amb l’espai net mesura la zona on vols que quedi el teu vinil i marca amb la cinta de carrosser una línia recta perquè et serveixi com a guia.\nEl tercer pas és col·locar-lo en la posició final que vols que quedi el vinil, enganxa’l a la paret amb la cinta de carrosser i assegura’t que es fixa bé. Col·loca també la cinta al centre del vinil des de la part de dalt fins a baix.\nUna vegada fixat, s’ha de retirar una de les puntes superiors del vinil i arribar lentament fins a la meitat.\nDesprés, instal·la la part del vinil que acabes de desenganxar sobre l’altra meitat, evitant així que es deixi anar de la paret i que no es pegui en cap lloc.\nAdhereix el vinil a la paret amb el suport d’una espàtula, fes-lo des de dins cap a fora i ves amb compte de no deixar bombolles o arrugues.\nTreu la cinta de carrosser que subjecta el vinil, doblega la meitat que està sense enganxar sobre la meitat que està adherida i amb cura treu lentament el paper de silicona.\nFinalment repeteix el pas d’enganxar fins que tinguis tot el vinil instal·lat en la superfície desitjada.\nSi la instal·lació de vinils pot ser una tasca atrafegada per tu, deixa que l’ha realitzin els instal·ladors professionals.\nConsulta amb el nostre centre d’atenció al client quina és la solució més factible per al teu projecte gràfic.


XAVIER NOVELL: ESCALFANT MOTORS\nDoncs ahir diumenge ja vaig agafar de nou un altre cop la flaca per començar a rodar després de 30 dies fent BTT , collons quin manillar més estret , collons quin mal de cul , collons quin mal d'esquena. Això del canvi de bici els primers dies pasen factura.\nVaig decidir sortir acompanyat amb 3 companys del poble que em van portar d'excursió fins a Cànoves , Granollers i em van deixar a Mataró .... Em feia gràcia mirar una mica la gent com patía fent la Mitja Marató, i si si tot sol allà miran't com la penya treia la llengua.......\n4 dels corredors van cridar, maasai!!! i jo ni papa de qui eren, un ser que era en Karli , però la millor la Mariona, que va parar de correr per fer-me aquesta foto , aquesta xavalina està a totes !!! ... Vaig tenir també la oportunitat de conèixer la patinadora més mítica , la Eva ... quina crack, una tia de collons.\nsalut xavalina - http://latevacaraemsona.blogspot.com/\nI el Sergi un altre clàssic del tri-girona. Vaig disfrutar molt miran't-ho , però tela la cara de la penya quan et miren els ulls i van dient que NO NO NO amb el cap, ijijijijij jo m'hi peto la caixa , que es fotin perquè i van.\nAvui dilluns també Sortida suau a les 8h del matí, per anar a esmorzar a Arbùcies , amb una grupeta de corredors professionals que ès preparen pels jocs olimpics del 2o12. Impossible seguir-los , he tingu't que plegar avans.\nEn plena recta d'hostalric , hon avui les nostres animadores Esverlanas que sempre ens animen no i eren i algú ho ha troba't a faltar, sí la gent anava tristooota, apagadooota , fredooota .. com diu en Tomas Molina.\nEn Pitu avui ha sigu't el fotograf oficial ... he vist que a tira't unes 3000 fotos i totes burrosses, però quan em pensava que no en tindria cap de bona , la ùltima va i TOMA , quin foton que m'ha fotut el Pavo !!!! ets el meu ìdol !!\nI aquí la grupeta de pro's que ha de representar a Catalunya als Jocs del 2012 , Ja! ho tenim clar ...\nPublicado por XAVI NOVELL en 3:04\njajajaja quanta raó que tens, jo a la mitja de l'espirall vaig sufrir com un desgraciat a base de bé!!!! seria cómic veure la cara que feia jajaja Anims i road to JJOO!!!!! jajajaja\n8 de desembre de 2008 a les 5:46\nCollons massai que un dels que cridaben era jo!! et vaig venir a xocar les mans i tot Gargamel!!!\nTu tapat fins el front i et vaig coneixer i jo que anava a cara descoberta i ni em reconeixes!!!\nApa fins la propera, espero que sigui jo el que et vegi treient la llengua i riure una estona!!!\n8 de desembre de 2008 a les 9:07\nAquesta grupeta carda porrrrr!!!!!\n8 de desembre de 2008 a les 9:15\nJoan , crack ara que ja has acaba't de fer les xuletes per aprovar ... comença a entrenar JA!\nKarli cabrón ... si ès que de maasai només n'hi ha un i ès incomfundible , encantat de coneixe't encara que sigui tu patint .. però tranquil que algun dia ens tornarem a trobar però millor al Bar. felicitats per la cursa Xavalote.\nCharlie ! go go go charlie GO! que passa company .. quina grupeta he???? només gent com tu sap quí son LA MILLOR GRUPETA CATALANA DE CICLOMARATONS ... l'avi aquest any 24.000 kms!!! portavem pique i m'ha guanyat !!! aquest home li foterem una escultura. records Xavalote i molta salut\n8 de desembre de 2008 a les 9:33\nAaaaiii, si es que no es pot deixar la flaca tant de temps, que desprès passen aquestes coses jejeje. Cuida't crack.\n8 de desembre de 2008 a les 10:10\ni tant que vam patir com cabrons... però no et fotiem enveja quan marxàvem carregats cap a casa???????\n8 de desembre de 2008 a les 11:00\nOn vas amb els Chichos!!!!!!!!!!\nAra que proclamem la república i ens carreguem al rei!!! A les armes catalans!!!\n8 de desembre de 2008 a les 12:20\nbon grup i millor sortida....i és que ara amb aquest temps costa pillar la bici....quan jo hi vagi a hostalric que hi siguin les amigues, que sino es fa molt llarga la recta!\n8 de desembre de 2008 a les 23:40\nCom va cracK!!!\nQue passa, que s'ha possat de moda anar amb una llnata de cada...i amb un guant possat i l'altre no...o que!!!!, je, je\nPD (a veure si baixes cap al Baix Vallès i entrenem junts algun dia...o al reves!)\n9 de desembre de 2008 a les 0:57\nxavi ya estas calentado motores!!!!!!!!!! como me mola tu ropa, el diablo novell , jajajja un saludo y tope!!!!\n9 de desembre de 2008 a les 9:14\nmassai!!! no pares o que??\n9 de desembre de 2008 a les 11:59\nMákina, vosaltres tb teniu una bona patrulla, sou l'exercit de la cinta vermella!\nJa li vaig comentar al Gubi el diumenge passat. Espero una sortida per la Catalunya central per passejar el rosa!!!\n9 de desembre de 2008 a les 15:37\nAixò de parar-me per fer-te la foto era l'excusa perfecta per recuperar-me i agafar una mica d'aire jajjajajaj... Quina sorpresa haver-te trobat, això sí que no m'ho esperava!!\n10 de desembre de 2008 a les 4:02


La Cotorra de la Vall: L'Encontre tanca el cicle litúrgic de la Setmana Santa\nL'Encontre tanca el cicle litúrgic de la Setmana Santa\nAvui ha tingut lloc la Processó de l’Encontre, acte tradicional i de la cultura popular que és el simbolisme de la trobada de Jesús ressuscitat amb sa mare, la Verge Maria, i que és una de les processons més celebrades de la Setmana Santa a la nostra ciutat, des de temps immemorials.\nCom ve essent habitual i mana la tradició s’han format dues desfilades, cadascuna portant la seua imatge, que han vingut a confluir a la Plaça Major. Tal com s’han anat aproximant s’hi han celebrat les salutacions entre imatges, amb la inclinació o davallada de les andes cap al terra. Tot seguit, té lloc l’Encontre que es festeja incrementat la quantitat de pètals i flors que es llancen des de les balconades i del terra a les imatges, i el mantell de la Verge, negre del dol, es canvia per un blanc. Ara, les dues imatges tornen a l’església juntes.\nCom es veu a les fotos del nostre equip, fetes des de diferents perspectives, la processó ha gaudit d’una àmplia presència de veïns, a més de les confraries. I ara a menjar la mona, volar el catxirulo o menjar-se la paella amb els amics. Res, seguir la tradició....


West Melbourne Hotels - PREUS AMB ELS DESCOMPTES MÉS GRANS a tots els hotels a West Melbourne\nexperiència [West Melbourne, Melbourne (FL)]\nSi el que està buscant és per un hotel ben situat a Melbourne (FL), no busqui més enllà de Courtyard\nSi el que està buscant és per un hotel ben situat a Melbourne (FL), no busqui més enllà de Courtyard Melbourne West. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Aeroport Internacional Melbourne a prop, els visitants de l'hotel estaran encantats amb la seva localització. El Courtyard Melbourne West, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Gaudiu de les comoditats d'alta gama com ara aire condicionat, calefacció, escriptori, despertador, telèfon per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Melbourne (FL), el Courtyard Melbourne West és el lloc perfecte per una estimulant i emocionant escapada.\nThe hotel was good, staff was very nice and the room was clean.\nLlocs històrics de West Melbourne\nCity Limits Lounge\nSobre West Melbourne\nWest Melbourne és el lloc perfecte per explorar les fascinants atraccions i llocs culutrals de Melbourne (FL). Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, West Melbourne és un lloc per a vacances relaxades després d'una setmana de feina. Trobar una bona oferta és fàcil amb Agoda.com, oferint hotels barats a West Melbourne o qualsevol altra àrea a Melbourne (FL). Explori un llistat complet d'allotjaments i trobi el lloc perfecte per a vostè. Digui'ns les seves dates de viatge ideals a West Melbourne i us direm els preus ideals disponibles.\nDescobreixi els barris de West Melbourne\nWest New Haven Avenue\nHotels West Melbourne populars


Montbui estrena Mont-Àgora, el gran equipament de la cultura - La Veu de l'Anoia\nMontbui estrena Mont-Àgora, el gran equipament de la cultura\nEl passat dissabte 21 de març va tenir lloc l’acte d’inauguració del nou Espai de les Arts i del Coneixement Mont-Àgora. Més de 500 persones van participar en una jornada festiva que passarà a la història del nostre municipi com la gran estrena d’un equipament cultural que pot ser referència a la Conca d’Òdena.\nL’acte inaugural va quedar condicionat per la pluja, que va impedir la cercavila prevista amb el Grup Molta Xamba, que van amenitzar l’entrada a l’equipament. Pels volts de les 12 del migdia va donar inici l’acte d’inauguració, amb la presència de l’alcalde Teo Romero, el Diputat d’Infraestructures, Urbanisme i Habitatge i alcalde d’Igualada Marc Castells, nombrosos regidors del consistori i l’arquitecte de l’obra, Pere Puig. Les autoritats van destapar una placa protocoŀlària, van fer els corresponents discursos i van recórrer les diferents sales i espais inaugurats de l’Espai de les Arts i del Coneixement Mont-Àgora.\nDurant la jornada inaugural es van obrir al públic la gran majoria dels espais i serveis del centre, com ara la Biblioteca de dues plantes, la sala de petit format amb tecnologia preparada per fer projeccions cinematogràfiques amb la millor tecnologia digital i el vestíbul-cafeteria, on es van poder contemplar dues exposicions. L’estrena de Mont-Àgora es va dur a terme el dissabte 21, però l’endemà, el diumenge 22, van continuar les activitats, amb una jornada de portes obertes a tot l’edifici, una projecció de titelles per als més menuts i un concert dels violins de Montbui.\nArticle anteriorEl FineArt es consolida i bat el rècord de visitants\nPròxim articleTeatre Nu porta “Torna Robin Hood” al Teatre Municipal l’Ateneu


Línia de recerca: Cognició social\nAquesta línia de recerca pretén aprofundir en un dels aspectes més característics de l’ésser humà: el desenvolupament de la cognició social. Un dels objectius és entendre com determinades adquisicions lingüístiques fonamenten les habilitats avançades de cognició social, concretament la capacitat d’atribuir estats mentals als altres, el que s’anomena Teoria de la Ment. També pretenem conèixer el desenvolupament i la interrelació d’aquests aspectes en els trastorns del desenvolupament. Un altre dels objectius se centra en aprofundir en el coneixement del desenvolupament emocional. Més concretament, estem interessants en la capacitat infantil de comprendre que les emocions es poden simular i que això pot tenir conseqüències en les creences dels demés sobre les pròpies emocions. La metodologia utilitzada en aquesta línia és tan de tipus experimental (estudis d’entrenament) com de naturalesa correlacional.


Wikiloc | Girona volta 2 (Viladrau a Cantonigròs) trail\nMountain biking (Best Mountain biking trails in Spain → Catalonia → Viladrau )\nGirona volta 2 (Viladrau a Cantonigròs)\n11,098 114 2196\nViewed 1180 times, downloaded 30 times\nSortim de bon matí , ben esmorzats, per davant tenim els frondosos boscos de les Guilleries.\nA la sortida de Viladrau agafem una pista entre alzines que va pujant la Serra de les Cabrades.\nImmensos boscos amb una gran varietat d'arbres (avet, faig, alzina i pins exòtics) que ombregen tot el camí.\nPreciosa baixada fins trobar la Riera Major que no deixarem en molts kilòmetres. Primer pista de terra i després asfaltada.\nPassem Sant Sadurní d'Osormort amb la seva petita església i la imponent edificació de Masferrer.\nSeguim fins el càmping El Pont i anem a veure el Pont de Malafogassa amb vistes sobre una Riera Major amplíssima.\nTornem a la cruïlla i pugem per l'asfaltada ja que el GR esta molt malmès i queda molt a fer.\nPassejada per els plans sobre Sant Romà de Sau i baixada fins al Pantà, on fem un petit mos.\nTravessem la pressa i comencem a pujar fins La Riba, seguim pujant lentament el Serrat del Pendís, sota el cingle de l'Avenc.\nEstem a la comarca natural del Collsacabra o Cabreres, paisatge extrem.\nPujada constant, passem el trencall del Pendís i abans del de la ermita de Sant Joan de Fàbregues torcem a la dreta (esta ben indicat) i a 1 km apareix l'espectacle del Salt de Sallent.\nSeguim una mica més avall i veiem com l'aigua de la Riera de Rupit es despenja en un salt espectacular formant una tolla de colors i amb el fons dels Cingles de Pujolràs.\nCosta arrancar, però retornem a la marxa , pugem fins la cruïlla del camí i seguim fins Rupit (“que bonic” és el més sentit).\nAturada a les taules de les Eres per agafar forces.\nNomés sortir del poble, al pont del moli, torcem a l'esquerra per iniciar la part més dura. En principi puja fins un dipòsit-mirador sobre el poble, però després la pista es fa impracticable pujant el Serrat de Rajols ( hem d’arrossegar la bici uns 500 metres fins arribar a la masia). Es pot evitar no deixant la carretera i després agafar el camí a Rajols.\nA partir d'aquí la natura impressiona ja que anem sobre un mirador de tot el massís de les Guilleries, el pantà minúscul al fons, boscos i més boscos... Parada obligada al Pla Boixer , sobre el cingle del mateix nom i seguim una bona estona sobre el Cingle de l'Avenc fins arribar a Tavertet.\nPassejada pel poble i anem al Mirador per gaudir de l'esforç del dia.\nHi ha una mica de boira , però podem veure molt del camí fet avui.\nSeguim per una bona pista parale.la al torrent del Gorgàs, passem les cases de Novelles, i l'ultima pujada fins arribar als conreus dels plans de sobre Cantonigrós.\nSeguim la pista senyalitzada i al cap de dos km ja som a destí.\nMés tard aprofitem per anar caminant al salt de la Forada (anada i tornada 1 h)\n02 Les Cabreres\n03 Riera Major\n04 Sant Sadurní d'Osomort\n05 Pont Malafogassa\n06 Presa Sau\n07 Salt de Sallent\n08 Mirador Salt\n09 Les Eres de Rupit\n10 Mirador Rupit\n12 Pla Boixer\n13 Mirador Tavertet\nHi, found this interesting trail: Girona volta 2 (Viladrau a Cantonigròs) https://www.wikiloc.com/mountain-biking-trails/girona-volta-2-viladrau-a-cantonigros-7951296 Regards, Wikiloc - Trails of the World


Junts Autisme demana suport a la ciutadania en el Dia Mundial de Conscienciació sobre l'Autisme | Ràdio Arenys 91.2FM\nSocietat Solidaritat Dijous 2 d'abril del 2020\n/ Act.: 2 d'abril del 2020 a les 11:04\nEn Guillem és un dels protagonistes d'aquestes vídeos promocionals\nL’arenyenca Alba Viñal engega un …\nAvui, 2 d’abril del 2020, és el Dia Mundial de Conscienciació sobre l’Autisme. La Fundació arenyenca, a través de les xarxes socials, ha fet uns vídeos promocionals per donar a conèixer el dia a dia de les famílies que conviuen amb una persona que pateix aquest trastorn de l’espectre autista. Alhora, recorden que és un dia per reivindicar i demanar suport a la ciutadania.\nLa directora de la Fundació, Neus Payerol, ha explicat que aquesta situació excepcional és complicada per a tothom, tot i que s’agreuja per les famílies que tenen fills amb autisme, ja que no poden accedir a les intervencions i ni el suport tan necessaris pel col·lectiu. Com cada any, pel Dia Mundial de l’Autisme fan un seguit d’activitats reivindicatives que, enguany, no ha sigut possible. Tot i això, han preparat uns vídeos d’en Guillem, en Pol i en Jordi en què s’explica què és l’autisme, les característiques d’aquests infants i com ho viuen les famílies.\nNeus Payerol afirma que la idea és qui vulgui, pugui col·laborar amb la Fundació perquè aquests infants tinguin un futur digne i més autònom. Es pot col·laborar a través de tres vies diferents: amb la plataforma Bizum, a través del telèfon 625 710 638 o a la plana web de l’entitat www.juntsautisme.org/col·labora.\nCom sempre, per aquesta diada, es recorda que qui vulgui pot fer visible la malaltia a través de les xarxes socials amb l’etiqueta #jousveig. L'enllaç d'en Pol, d'Arenys de Mar, el podeu veure aquí, el d'en Guillem, de Mataró, en aquest enllaç i, finalment, en d'en Jordi, de Malgrat de Mar.


Patax dóna el tret de sortida a la XXVII mostra de Jazz de Tortosa\nL'alcaldessa Meritxell Roigé referma el compromís del govern municipal amb la #CulturaSegura programant 23 concerts del 30 de juliol al 15 d'agost\nL'actuació del grup espanyol Patax, amb vuit membres de diferents nacionalitats, va donar ahir dijous el tret de sortida a la XXVII mostra de Jazz de Tortosa, i és que el govern de la ciutat i l'organització del festival no han volgut deixar passar l'oportunitat de dur a terme una de les activitats culturals més destacades dels estius a la ciutat. Fins al 15 d'agost s'han programat 23 concerts en diferents espais de la ciutat.\nL'alcaldessa de Tortosa, Meritxell Roigé, ha reivindicat la doble aposta del govern, potenciant la cultura i dinamitzant el sector de la restauració. "El festival constitueix una eina molt important per dinamitzar l'activitat econòmica, especialment la vinculada a l'hostaleria, a la vegada que s'ofereixen propostes als turistes que aquests dies puguen visitar la ciutat", ha dit Roigé, recordant que "des del primer moment aquest govern ha fet una aposta per la #CulturaSegura, som conscients que el sector cultural viuen moments molt complexos per la paràlisi provocada per aquesta situació".\nEl regidor de Cultura, Enric Roig, ha tornat a demanar "prudència" a totes les persones que participen en qualsevol de les activitats previstes. "Hem sabut trobar l'encaix per poder fer la Mostra malgrat les circumstàncies actuals, però cal que tothom siguem conscients que no ha acabat i que cal que siguem curosos", ha tancat el regidor.\nAquesta edició de la mostra ha previst totes les mesures necessàries per garantir les condicions de seguretat necessàries per a les persones, atesa l'actual situació de pandèmia. Per aquest motiu, tots els recitals tenen lloc en espais a l'aire lliure i amb l'aforament limitat.


Solidaritat amb Ucraïna – Ajuntament d'Elx\nInformació general Com puc ajudar? Recomanacions Contacte\nSolidaritat amb Ucraïna ►\nLa situació que viu actualment Ucraïna després de la invasió de Rússia ha provocat la reacció immediata de societat espanyola, commocionada davant dels fets d’extrema gravetat que s’estan produint al país. Les mostres de solidaritat dels espanyols i les espanyoles no s’han fet esperar i moltes persones i organitzacions busquen en aquests dies la millor manera de contribuir a pal·liar les conseqüències d’aquesta crisi humanitària. Des de l’Ajuntament d’Elx, volem canalitzar la informació a la ciutadania i que aquesta estiga informada de les accions que s’estan realitzant des de la nostra ciutat.\nÉs important que l’opinió pública s’informe de les vies d’ajuda a través dels canals (pàgines web, perfils en xarxes socials, etc.) de fonts oficials (Govern d’Espanya, Generalitat, diputacions, ajuntaments…) o d’ONGD (associacions, fundacions…) de reconegut prestigi.\nFonts no oficials, o canals poc segurs (com ara Whatsapp) que poden usar-se per a suplantar fonts oficials, poden proporcionar informació errònia o falsa, que pot ser contraproduent o perillosa, i que pot provocar fraus o estafes.\nOficina de Nacions Unides per a la Coordinació d’Assumptes Humanitaris (OCHA)\nFons de les Nacions Unides per a la Infància UNICEF i resta d’actors humanitaris de les Nacions Unides\nAgència Espanyola de Cooperació Internacional al Desenvolupament (AECID)\nPàgina dedicada a la Solidaritat Valenciana a Ucraïna de la Generalitat Valenciana.\nPàgina de la Coordinadora Valenciana d’ONGD.


La DO Montsant presenta l'anyada 2017 dels vins de l'estudi de zonificació | Reusdigital.cat diari de Reus. Notícies i actualitat del Camp de Tarragona\nEl projecte es proposa aprofundir en el vincle del vi amb el territori\nL'estudi aprofundeix en les relacions entre el vi i el Montsant.\nLa denominació d'origen Montsant va presentar ahir, juntament amb el VITEC, el Parc Tecnològic del Vi, els resultats dels estudis de zonificació de l'anyada 2017 en un acte celebrat a Falset amb viticultors i cellers de la DO que participen en aquest estudi.\nLa de 2017 és la tercera anyada d'aquest estudi que arrancava l'any 2016. En aquesta ocasió s'han tastat 13 garnatxes i nou carinyenes provinents de finques situades a les sis zones que conformen la DO Montsant. L'anàlisi d'aquests vins experimentals pels tècnics del centre i els enòlegs de la DO condueixen a establir les primeres diferències entre les varietats en funció de la zona on es troben plantades. Diferències que van des de la coloració, la tanicitat, l'acidesa o el grau alcohòlic, fins a matisos que afecten el volum en boca, la presència de notes florals o fruita, els tocs d'herbes aromàtiques...\nLes conclusions de l'estudi d'aquesta tercera anyada animen els experts a continuar amb aquest projecte que, no només permet continuar zonificant el territori de la DO Montsant, sinó que ajuda a crear un relat sobre la DO i dóna eines d'autoconeixement a cellers i viticultors.\nL'estudi de caracterització de garnatxes i carinyenes de la DO Montsant arrancava l'any 2015 en col·laboració amb el VITEC. Es tracta d'un projecte que la DO va posar en marxa per tal d'aprofundir en el vincle del vi amb el territori, refermar-ne la identitat i explotar-ne el potencial vitivinícola. Un procés d'autoconeixement que permet determinar com intervenen el clima, el paisatge, els sòls i el cicle fenològic de les vinyes en el raïm i el seus vins.\nDe cara a l'elaboració d'aquest estudi de caracterització s'han seleccionat una vintena de vinyes de totes dues varietats i de diferents zones, però que comparteixen trets comuns com, per exemple, l'edat del cep. Han estat vinyes veremades en el mateix punt de maduració i s'han vinificat de la mateixa manera (en dipòsits d'acer inoxidable, sense fusta). D'aquesta manera, sense diferències de cap tipus, els matisos vénen donats per la zona on creixen i el seu entorn.


Els videojocs de realitat virtual poden ajudar en la lluita contra el racisme quotidià - Diari de Girona\nefe 28.05.2017 | 01:09\nEls videojocs de realitat virtual poden ser «un instrument prometedor» per combatre el racisme quotidià, segons una investigació de la Universitat de Barcelona (UB), que ha estudiat la influència d'aquesta tecnologia en els biaixos racials. L'estudi, publicat per la revista Plos One, es va fer amb 32 dones blanques a les quals els investigadors van assignar aleatòriament un cos virtual de dona blanca o negra i, usant unes ulleres i un vestit de realitat virtual, havien d'interactuar amb una altra dona virtual generada pel programa.\nEn l'experiment, les participants descrivien una sèrie de quadres en una paret virtual i després escoltaven la descripció que feia l'altra dona. Els investigadors van dur a terme la prova dues vegades, en setmanes diferents, però sempre amb el mateix color de pell assignat des del principi, encara que el de l'altre avatar variava. Així, van registrar les vegades en les quals la participant imitava inconscientment moviments de l'altre personatge, com tocar-se la cara, posar-se els braços en els malucs o rascar-se el braç.\n«Inconscientment, les participants imitaven molt més els gestos de l'altre personatge virtual quan coincideixen en el color de pell virtual» i, per exemple, «quan la voluntària se submergia en l'experiència amb un avatar de pell negra, imitava en més ocasions a la seva col·lega negra», ha explicat l'investigador de la UB Mel Slater. Segons Slater, aquesta imitació és «important» perquè és un comportament inconscient que indica entesa social, encara que no és possible extrapolar aquests resultats fora de la simulació virtual, ja que per això caldria fer un seguiment dels participants que certifiqués la millora del biaix racial en la seva vida.


(Bloc) Afinant la vista\nEscrit el 16 Gener 2014\nMoltes vegades m'he preguntat com pot ser que una persona, d'aquestes que diuen il•lustres, pugui parlar amb tant encert de qüestions tan diverses. I la veritat, penso, és que estan unides per un fil que consisteix, ni més ni menys, en la seva veracitat, en la seva genuïnitat, en la seva falta, diguem, de artificiositat.\nAixí, podem considerar, escrivint com sovint escric de cinema, artificioses moltes pel•lícules sense esforç. Però si aprofundim en l'art narratiu, trobarem que films aparentment nobles o artístics no ho són.\nAmb la finalitat d'escriure un dels comentaris com l'actual, he tractat recentment de veure unes quantes pel•lícules en el meu DVD. És curiós que, amb la llibertat de no haver pagat uns quants euros, vaig parar les pel•lícules quan vaig descobrir el pastís.\nUnes pretenien fer gala de cinema exòtic com un cant a la vida, quan no deixaven de recrear fórmules molt utilitzades: parlo de Tres Estacions i L'Amant. Unes altres, sorprenen, al meu entendre, al cinèfil de pro amb les seves avantguardistes pretensions i aparent llenguatge visual innovador, quan no són més que pedanteries presumptuoses creades per directors amb pretensions de genis: parlo de Inland Empire, del altres vegades més afortunat David Lynch.\nNo sé per què, però, malgrat no renunciar a la bellesa de cert cinema vingui del país que vingui o sigui el seu director més o menys fosc, crec que se m'està passant aquest xarampió de pensar que tot l'oriental serà bo, que el cinema independent sempre serà genuí o que els directors consagrats fan obres incontestables.\nSense anar més lluny, crec que la pel•lícula de Luis Buñuel, de la qual també vaig aguantar cinc minuts, La Via Làctica, va haver de ser fresca i divertida en el seu moment, però avui està passada. De la mateixa manera, i passant a les sales de cinema i a un visionat complet, crec que l'escandalosa pel•lícula de Lars Von Trier Nymphomaniac és fresca avui perquè el seu director és talentós i res més, i que passarà al prestatge de les curiositats pedants en el futur.


Ple ordinari de juny 2012 (Postura del grup CiU x Pollença) | La Punta\n28 Juny 2012 · by La Punta\t· in Plenaris.\t·\nFa referència a una sèrie de factures pendents que arriben a un total de 57.475’37€, que són bàsicament de despeses del personal del Festival i del treball de l’obertura de síquies que es varen fer a la Cala Sant Vicenç.\nVots a favor: 11 (PP,Lliga, CiUxP, UMP)\nAbstencions: 6 (A, PSOE, PSM, ERAM)\nA partir d’ara es podrà treure per Internet el certificat de residència de manera gratuïta.\nVots a favor: 16 (PP,Lliga, CiUxP, UMP)\nAbstencions: 1 ( PSM )\n3.-Aprovació provisional, si procedeix, de la proposta d’acord sobre la resolució de mutu acord del contracte de la concessió administrativa per a la gestió del servei públic de les piscines municipals coberta climatitzada i descoberta amb l’empres Algalia Esport SL.\nEs rescindeix el contracte amb Algalia, l’ajuntament s’haurà fet càrrec de les despeses elèctriques a canvi del servei donat i les inversions uns 12000€ que ha fet l’empresa. L’aval fet per l’empresa l’ajuntament el retornarà. Per tant no era necessari haver d’esperar un any.\nVots a favor: 8 (PP,Lliga)\nVots en contra: 2 PSM i UMP\nAbstencions: 7 (A, PSOE, CiU, ERAM)\nEs normalitzarà el nom de la urbanització de “Las Palmeras” per “Les Palmeres”\n5.- Moció presentada pels grups municipals A, PSOE, PSM-EN, i ERAM per a la supressió de la taxa de matricula anual pels refugis de fauna.\n6.- Moció presentada pels grups municipals UMP, PSOE, CiU PSM-EN, i ERAM per a l’ordenació dels Fondejos a la Badia de Pollença.\nS‘ha retirat de l’ordre del dia amb el compromís de l’equip de Govern per treballar-hi i arribar a un acord amb la resta dels partits.\n7.- Moció presentada pel grup municipal PSM-EN per a la substitució del regidor responsable de la gestió de platges.\nUn llarg debat demanant la responsabilitat de la regidora de platges per no haver demanat les banderes blaves en el seu moment.\nAlternativa ha desprestigiat el valor de les banderes Blaves i han manifestat la seva abstenció.\nVots a favor: 5 (PSM, ERAM, UMP, CiUxP)\nVots en contra: 8 (PP, Lliga)\nAbstencions: 4 (A, PSOE)\n8.- Moció presentada pels grups municipals IB-Lliga, CiU, A, PSOE, PSM-EN, UMP i ERAM referent al transport aeri.\n← Ple Ordinari juny 2012 (ordre del dia)\nVisquen les Illes Balears! →\n3 responses to “Ple ordinari de juny 2012 (Postura del grup CiU x Pollença)”\nJoan Ramon Mateu 30 Juny 2012 a les 11:54 · ·\nAbans de res voldria demanar disculpes a tots i a totes i molt especialment a na Maria C per no haver donat les explicacions desitjades de com havia anat el darrer Ple, com també per no haver contesta abans, ahir vaig penjar l’entrada i pel que sembla problemes de xerxa varen fer que no quedàs escrita.\nRespecte al debat que es va crear, seria millor fer un aclariment:\nPrimer de tot l’argumentació que va fer en Tomeu del PSM defençant la moció , just després l’escrit que va llegir la regidora que no té desperdici, aconsell escoltar el ple (http://www.xn--radiopollena-udb.net/noticies/escolta-el-ple-ordinari-de-juny/ )excuses, i més excuses, i després d’un any la mateixa cançoneta donant la responsabilitat a l’anterior legislatura. Per acabar la defensa que va fer el batle atacant al PSM i a mi mateix, dient que CiU no podia parlar de responsabilitat i novament ens va relacionar amb UM. Què no s’ha enterat que jo no he estat mai dins UM?\nI el pitjor de tot és que no ens va deixar torn de rèplica.\nPer cert també hi va haver la postura d’Alternativa que donava entendre que les banderes blaves no tenen gens de importància per un municipi.\nMaria C. 28 Juny 2012 a les 18:48 · ·\nEl que trob a faltar en aquesta explicació del ple, no se si la fa en Joan Ramon o algú altre, és un poc més d’explicació d’aquest debat intens que deis que hi va haver entorn al tema regidora de platges, ja que m’agradaria saber una mica més sobre el posicionaments del partits en aquesta qüestió, ja que alguns me xoca el que han votat, i trob que és un dels temes més crucials que s’han tractat en els plens per l’economia local.\nGuillem Serra 28 Juny 2012 a les 13:17 · ·\nVistos els resultats dels plens municipals, els votants dels diferents partits aviat hauran de necessitar un mapa per entendra els postulaments de la seva opció política.


El portaveu d'Esquerra Republicana al Congrés, Gabriel Rufián, va participar en la macroparada amb les seccions locals de Sant Joan Despí, Sant just Desvern i Sant Feliu de Llobregat. Rufián va explicar que la gent del Baix Llobregat té memòria republicana i els recordem que aquí ”es tracta de ser demòcrata o no ser-ho, que tothom pugui votar i decidir què vol ser, els del Sí i els del No.”\nRufián va explicar que amb les més de 140 parades arreu del país, es fa el que forma part de l'ADN d'aquest procés i del d'Esquerra Republicana, semblar-se el més possible a la societat que vol representar, i que és crucial i molt important parlar amb la gent i explicar-los que aquest és un procés de canvi, de regeneració. 'La gent entén que els diem que nosaltres no som nacionalistes, els nacionalistes són els que no ens deixen votar, ni tan sols som independentistes, per nosaltres és un estat transitori, una eina per guanyar un país, nosaltres som republicans i d'esquerres', va dir Gabriel Rufián.\nEl portaveu d'Esquerra Republicana al Congrés també va explicar al nodrit grup de persones que es va apropar a la parada que ”no som anti-res i la millor notícia per trencar amb el règim del 78 i l'statu quo actual és fer la independència de Catalunya.”\nSobre la manifestació convocada per Societat Civil Catalana amb participació de càrrecs del PP, C's i del PSC, aquests darrers a títol personal, Rufián va assegurar que ”aquesta extrema dreta absolutament reaccionària que representa Societat Civil Catalana també té dret a manifestar-se i defensar els seus posicionaments encara que siguin absolutament antidemocràtics” i va afegir que “'nosaltres no estem aquí per convocar ni per guanyar unes eleccions autonòmiques sinó per guanyar un país. Estem per complir amb el mandat de fer el referèndum i el farem entre tots els demòcrates.”


03/08/2019 13:01:55 / per Katharina Mühe\n1. Presa fotos baixes\nEn prendre fotos a un nivell més baix, l'apartament es veurà més espaiós. Fer fotos des d'un angle baix és una regla de composició molt important en la fotografia. T'adonaràs que les teves fotos es veuran molt millor quan es prenguin des d'un nivell inferior al dels ulls.\nA ningú li agraden les fotos tremoloses. Si no té un trípode, assegureu-vos almenys de donar suport a la càmera en alguna cosa estable cada vegada que prengui una foto.\nLa llum és probablement un dels factors més importants i que més canvia la vida quan es prenen fotografies. En general, ha d'utilitzar la major quantitat de llum natural possible, així que tracti de prendre les seves fotos durant el dia. Si l'habitació no té finestres o per alguna raó ha de disparar quan el sol ja s'ha anat, assegureu-vos d'usar llum artificial. Enceneu tots els llums de l'habitació i fins i tot afegeix un parell més, només perquè la imatge es vegi millor!\nEls programes d'edició de fotos no han de ser usats com un reemplaçament per fer fotos decents. Però si ja tens una bona foto, això la farà esclatar! Coses minúscules com el contrast, la brillantor, la calidesa, els reflexos i les ombres marquen una gran diferència. No et preocupis - no has de ser un expert amb aquestes eines, només juga una mica i veuràs el que es veu millor!\n5. Primer pla\nTens algun detall bonic al teu apartament? Mostra! No acostis el zoom, sinó que més aviat t'acostis al que creguis que és un detall interessant del teu apartament. Enmárquelo bé, amb el propòsit d'assegurar-se que hi hagi altres coses a la foto que el complementin.\n6. Posada en escena\nAbans de prendre la foto, miri al seu voltant. La simple posada en escena és estar atent al que hi ha en la presa: Netegeu els cables elèctrics i qualsevol desordre, guardi els controls remots, etc. El diable està en els detalls!\nArribar als detalls\n7. Carbohidrats, cireres i cava En prendre fotos vols mostrar a la gent el acollidor i casolà que és el teu lloc. Una manera de fer-ho és fer ús dels requisits d'aliments! Depenent de l'atmosfera que voleu crear, té diferents possibilitats:\nAtmosfera fresca i energètica: Taronges, maduixes, pomes, muffins, croissants, cafè\nAmbient romàntic, acollidor i relaxat: Vi, pa, tomàquets, xocolata, pètals de rosa\nAquests requisits poden ajudar a transportar qualsevol sensació que desitgi que els seus convidats tinguin.\n8. Accents de color\nLa majoria dels apartaments de vacances estan moblats. Però això no es veu molt bé en les fotos! És per això que ha de fer ús dels accents de color. Una manera fàcil de fer això és afegir flors a les teves fotos. Tulipes, hortènsies o orquídies s'utilitzen amb més freqüència, perquè es veuen molt bé en les fotos! També s'ha d'assegurar que coincideixen amb els colors ja utilitzats a l'habitació.\n9. Llibres, coixins, mantes\nUn cop més, vols que la gent se senti com a casa quan vegin les teves fotos. La millor manera d'aconseguir-és jugar amb les decoracions. Uns quants llibres bonics a la taula de la sala d'estar, coixins de colors a joc al sofà i els llits, mantes bé entapissades - però no s'excedeixi.\nTemes: Your airbnb apartment\nEscrit per Katharina Mühe


Ràdio Tordera – Tordera rebrà 65.000 euros del programa ‘Cap municipi enrere’ de la Diputació de Barcelona\njuny 04, 2020App, Política\nLa Diputació de Barcelona ha aprovat la primera fase del Pla de Xoc per a la reactivació econòmica i social de la província. Ho ha fet amb l’aprovació del programa ‘Cap municipi enrere’, dotat amb 15 milions d’euros, perquè els ajuntaments puguin pagar les despeses que han hagut d’afrontar durant l’emergència.\nAquests recursos se sumen als 15 més que la corporació ja destina al pagament de les despeses extraordinàries en l’àmbit de benestar social mitjançant el Programa d’ Emergències. Aquests dos programes constitueixen una primera fase del Pla de Xoc i tenen com objectiu donar solvència i liquiditat als governs locals.\nTordera rebrà uns 65.437 euros del programa ‘Cap municipi enrere’. L’Alcalde de Tordera, Joan Carles Garcia explica que aquest diners es destinaran a cobrir les despeses extraordinàries fetes per l’Ajuntament durant l’emergència de la COVID-19.\nalcalde pla de xoc 1\nLes properes fases del Pla de Xoc que impulsa la diputació de Barcelona aniran destinades a àrees com la promoció econòmica o la cultura. En aquest sentit, Joan Carles Garcia avança que aquest suport econòmic també repercutirà a Tordera.\nalcalde pla de xoc 2\nL’acció de suport als ajuntaments es farà sota la premissa de garantir l’autonomia local, de treballar en xarxa, d’impulsar una cooperació amb els ajuntaments que sigui eficaç per donar resposta a la diversitat territorial; i, també, que aposti per la sostenibilitat i per la transparència i la participació.\nL'Això és Cultura repassa la biografia de Clint Eastwood L'institut Lluís Companys serà centre examinador de les PAU durant els propers 10 anys


Jo vaig a la muntanya.............: DEMA JORNADA DE REFLEXIO I DIUMENGE A PORT AVENTURA\nDEMA JORNADA DE REFLEXIO I DIUMENGE A PORT AVENTURA\nDoncs si amics, demà ens dedicarem una mica als nens i anirem d'excursió a fer geocatxing. El Gerard ensenyarà a la Montsant a buscar els tresors amagats, el difícil serà fer entendre a la petita que no ha de quedar-se tot el que trobi dintre, però ja ho probarem. Per la tarda farem una visita al centre de convencions de Port Aventura a recollir dorsals per diumenge.\nDiumenge, ben aviat, aquesta vegada ja tinc clar que la sortida és a les 9:00 cero cero, cap a Port Aventura on fan la Marató Costa Daurada, però això és per valents, jo aniré a còrrer la cursa de 10 qms. Crec que amb l'entrenament de les últimes jornades podrem baixar dels 50', un temps no gaire "pofesioná", però poc a poc millorarem.\nPD: Us recordo que fan falta valents per fer la Trailwalker. Tancarem l'equip a finals de novembre, i si falta gent farem com el fútbol, els fitxarem de fora.


Apartment Zaboric with Sea View 443 Sibenik Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Zaboric with Sea View 443\nTant si es tracta d'un viatge de plaer com si és de negocis, Apartment Zaboric with Sea View 443 és una elecció d'allotjament magnífica quan visiten Sibenik. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Sibenik. Per a la comoditat i comfort dels seus clients, l'hotel ofereix habitació familiar. Gaudiu de les comoditats d'alta gama com ara aire condicionat, calefacció, aparell de televisió, nevera, renta vaixelles per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Apartment Zaboric with Sea View 443 és un lloc ideal d'estada pels viatgers que busquin encant, comfort i facilitat a Sibenik.


Itaca Band publica 'Explosiva' - La Veu - Cultura\nItaca Band publica 'Explosiva'\nImatge de la portada del nou disc d'Itaca Band, 'Explosiva'.\nEl quart disc del grup montcadenc està format per 12 temes que fusionen estils com el rock, el reggae i els ritmes llatins\nDos anys després del seu exitós ‘Temerario’, el grup montcadenc Itaca Band publica el seu quart disc ‘Explosiva’, que veu la llum a través del segell Halley Records. El nou treball continua apostant per la fusió d'estils: rock, reggae, ritmes llatins i pop, amb la introducció de música electrònica en alguns temes. El disc ha estat produït per David Rossel i Genis Trani i compta amb les col·laboracions de La M.O.D.A i La Raiz. Ja s'han exhaurit les entrades de la presentació del nou disc a la Sala Apolo, el dia 5 de maig, i està a punt d’exhaurir-se les de la segona data, el 6 de maig. El treball es pot descarregar al web de la formació www.itacaband.com.